[{"text_idx": "#000002", "text": "Maailm on muutunud po\u0308o\u0308rase kiirusega, kui me mo\u0303tleme, mis on toimunud viimase 50 aastaga, ehk pisut enam kui u\u0308he inimpo\u0303lve jooksul. Va\u0308line maailm, sisemised va\u0308a\u0308rtushinnangud ja ka\u0308itumise mallid, maailma toimimise viisid, meheks ja naiseks olemine, tehnoloogia, riikide ja rahvuste olemus, kirjutab Kreekas Samose saarel elav kirjamees ja loomemajade peremees Aldo Maksimov."}, {"text_idx": "#000009", "text": "Ma ei ra\u0308a\u0308gi minevikus elamisest, vaid elamisest vanamoodsate ja vanaaegsete va\u0308a\u0308rtuste ja olude keskel. Ma ra\u0308a\u0308gin traditsioonide ja va\u0308a\u0308rika ning so\u0303bralike elukeskkonna sees olemist, elamist, mis \u2013 kooseksisteerimisena va\u0308ga erinevate va\u0308a\u0308rtushinnangutega inimeste keskel kaasaegsetes suurtes linnades ei ole enam sugugi lihtne."}, {"text_idx": "#000020", "text": "Hispaanias Madridis, Barcelonas jm, Itaalias Milanos, Sorrentos, Roomas ja Kreekas Ateenas na\u0308ed sa mo\u0303istagi elu kogu oma multikultuursuses ja vo\u0303id ja\u0308tkata progressiivsete viljade maitsmist. Kuid see pole ju tavaliselt see, mille pa\u0308rast inimesed reisisid vo\u0303i reisivad."}, {"text_idx": "#000023", "text": "Na\u0308iteks olen ma veetnud na\u0308dalaid Poola va\u0308ikelinnades ja ma u\u0308ldse ei kahetse seda. Enamuse jaoks pole seal justkui midagi. U\u0308ks mu parimaid puhkusi oli Prantsusmaal Beziers'is, kuhu muuseas saab ka va\u0308ga edukalt lennata."}, {"text_idx": "#000024", "text": "Poola maakohtades on vapustavad inimesed, seal on suurepa\u0308rased bo\u0308ffi- ja supikohad, vanaaegsete hotellide head so\u0308o\u0308gikohad, seal on meeletud katedraalid ning o\u0303lu ja takso, mis ei maksa peaaegu et mitte midagi. Seal on viieeurose taksoso\u0303idu kaugusel va\u0308liujulad, saunad ja vabao\u0303hu piljardi kohad. Rumeenia maakohtades takso eest makstes hakkab piinlik."}, {"text_idx": "#000027", "text": "Mida annab o\u0303lg-o\u0303la vo\u0303ttes vo\u0303itlemine vaesele kultuurihuvilisele? Teadmise, et on ka\u0308idud? Et minnes Itaalia suurlinna pead kuu aega varem panema ennast mingi muuseumi ja\u0308rjekorda...?"}, {"text_idx": "#000030", "text": "Seda teksti on valus kirjutada. Ma armastan Euroopat. Seda, mida enam peaaegu et ei ole."}, {"text_idx": "#000034", "text": "Mu filosoofist so\u0303ber JK po\u0303geneb ka progressi eest. Elab talveti Tais ja suveti Attikal, Kreekas. Mu vana kamraad AL on pagenud elama Andaluusiasse Mijase la\u0308hedale ma\u0308gedesse \u2013 elades telgis koos koera ja kahe kassiga. Tal on internet, aga tal pole isegi vett. Ta ei taha kuhugi minna, vaid la\u0308hemas ku\u0308las ka\u0308ib so\u0308o\u0308gi-joogi ja\u0308rel. Eestis ka\u0308ik dokumentide to\u0303ttu oli talle hiljaaegu s\u030cokk."}, {"text_idx": "#000036", "text": "Mille pa\u0308rast minna Hispaaniasse, Itaaliasse, Prantsusmaale? Aina enam inimesi otsib neis riikides keskmiseid ja va\u0308iksemaid sihtpunkte, et kohata pa\u0308ris elu. Kohti, kus elab alla 200 000, alla 100 000 inimese, pigem veel va\u0308hem. Minna ku\u0308lla, kohta kus on neli hotelli ja viis ko\u0303rtsi."}, {"text_idx": "#000039", "text": "On vo\u0303imalik vo\u0303tta kaasa oma parim so\u0303ber \u2013 nu\u0308u\u0308d ra\u0308a\u0308gin oma vahetust kogemusest \u2013 lennata Kreekasse Kalamatasse ning so\u0303ita sealt rendiautoga 30 km pisikesse ku\u0308lla, na\u0308iteks Skoutarisse (vo\u0303i mo\u0303nda teise). See on koht, kus on 70 inimest u\u0308letalve, kus on u\u0308ks toidupood, u\u0308ks u\u0308letalve tavern ning teine ka suveks all rannas. Kus on 3-4 majutuse pakkujat ning va\u0308ga-va\u0308ga-va\u0308ga oivaline mererand!"}, {"text_idx": "#000040", "text": "Seda kohta ei tea u\u0308kski va\u0308lismaalane (va\u0308ike liialdus, aga ikkagi). Ka sellessamas toidupoes on kaks lauakest terrassil, pa\u0308rast neljandat hommikut oled sa seal omainimene ja tegeled iseteenindamisega. Sa na\u0308ed u\u0308htesid ja samu inimesi tulemas ja minemas ja tellin endale o\u0303htuks ko\u0303rval olevasse taverni tindikala vo\u0303i sidruniga suppi."}, {"text_idx": "#000042", "text": "Selle ku\u0308lakese rannas oli juunikuus pooleldi avatud rannatavern, kus peremees sees enamasti magas. Polnud hooajast veel haisugi. Me istusime so\u0303braga iga pa\u0308ev kell 11-12 (meeldiva rutiini eelised) liivale pandud toolidele ja jo\u0303ime ku\u0308lma Fixi ja\u0308isest kannust marineeritud kaheksajala, taramas', suitsuheeringa ja va\u0308rske saiaga. Ra\u0308a\u0308kida oli va\u0308ga va\u0308he. Ha\u0308sti aeglaselt so\u0303itis kalapaat po\u0303hja suunas."}, {"text_idx": "#000043", "text": "Need olid elu parimad hetked. Vastaskaldalt paistis Mani, vo\u0303ibolla isegi Agia Lavra kloostri kontuur. Vesi virvendas, sest oli varasuve kuumalaine, peremees oli taas ahju peale roninud ning naisi-lapsi polnud la\u0308hedal. Juua veel u\u0308ks o\u0303lu ja valmistuda lo\u0303unauinakuks raamatuga..."}, {"text_idx": "#000047", "text": "Viimasel paaril aastal \u2013 pa\u0308rast hullumeelset koroonaaegset elu suurlinnades, tulevad inimesed maale, saartele, aina pikemaks. Ka Samos, mis pole kreeklaste hulgas olnud kuigi populaarne, on nu\u0308u\u0308d va\u0308hemalt suveks asustatud u\u0308sna pikaaegselt ateenlaste poolt, kelle tarbimisharjumustega tuleb ka kohalikel a\u0308rimeestel kohaneda."}, {"text_idx": "#000048", "text": "Kui vanasti oli kuurortsaare klientide ka\u0308ekiri lihtne: hommikuso\u0308o\u0308k hotellis, siis rand, lo\u0303unaso\u0308o\u0308k kuskil va\u0308ljas ja o\u0303htul restoranis, vahepeal suveniiripoes, muuseumis ja siesta jms. Nu\u0308u\u0308d on seoses mitmekesisema klientuuriga ko\u0303ik muutumas."}, {"text_idx": "#000049", "text": "Inimene on no\u0303us va\u0308hem kulutama lihtsalt so\u0308o\u0308misele-joomisele, see-eest tahetakse pikemalt u\u0308hes kohas \u2013 mingis seltskonnas \u2013 ennast ha\u0308sti tunda. Kes suudab seda ku\u0308lalistele vo\u0303imaldada, see on vo\u0303itnud."}, {"text_idx": "#000050", "text": "Inimesed kolivad perifeeriasse, kui neil on vo\u0303imalus kaugto\u0308o\u0308ks vo\u0303i neil on pension. Nad tahavad aeglasemat aega, nad tahavad va\u0308hem stressi ja haigusi. Nad tahavad aega iseendale, mida maakohtades on lademetes."}, {"text_idx": "#000053", "text": "Kui inimesed oskaksid ja tahaksid vana hoida ja hinnata, siis vo\u0303ibolla suudaks seda ka riigid."}, {"text_idx": "#000071", "text": "\"Ra\u0308a\u0308gime asjast\": peale EKRE ei no\u0303ua opositsioonis keegi \"homoabielu\" tu\u0308histamist"}, {"text_idx": "#000078", "text": "SA Perekonna ja Traditsiooni Kaitseks"}]